Tħabbret il-lista taċ-Ċelebrazzjonijiet liturġiċi li se jmexxi l-Arċisqof Charles J. Scicluna matul ix-xahar ta' Jannar 2018. It‐Tnejn 1 ta' Jannar 2018 , fid‐9.00 a.m., l‐Arċisqof Charles J. Scicluna ser jiċċelebra Quddiesa fis‐Solennità ta' Marija Omm Alla u l‐Jum Dinji tal‐Paċi, fid‐Dar tal‐Providenza, is‐Siġġiewi. Il‐Quddiesa ser tixxandar 'live' fuq Radju RTK u TVM. Il‐Ġimgħa 5 ta' Jannar , fil‐12:15 p.m., Monsinjur Arċisqof jiċċelebra Quddiesa fl‐uffiċċini tal‐Aġenzija Appoġġ, għall‐impjegati tal‐Fondazzjoni għal Servizzi ta' Ħarsien Soċjali. Fis‐7:00 p.m., Monsinjur Arċisqof jiċċelebra Quddiesa li matulha jagħti l‐pussess lill‐Kan. Dun Michael Zammit bħala l‐Kappillan il‐ġdid tal‐Parroċċa ta' Ħal Luqa. Is‐Sibt 6 ta' Jannar , fis‐6:30 p.m., Monsinjur Arċisqof jiċċelebra Quddiesa fl‐anniversarju tat‐tieni dehra mistika ta' San Gejtanu, fil‐Parroċċa ta' San Gejtanu, il‐Ħamrun. Il‐Ħadd 7 ta' Jannar , fid‐9:00 a.m., Monsinjur Arċisqof jiċċelebra Quddiesa tal‐Epifanija li matulha jitħabbru l‐festi tal‐Mulej għas‐sena 2018 u jilqa' lil erba' seminaristi bħala kandidati għas‐saċerdozju, fil‐Konkatidral ta' San Ġwann, il‐Belt Valletta. Il‐Quddiesa ser tixxandar 'live' fuq il‐Youtube Channel tal‐Knisja f'Malta. Is‐Sibt 13 ta' Jannar , fil‐5:30 p.m., Monsinjur Arċisqof jiċċelebra Quddiesa għall‐koppji li ser jiżżewġu matul l‐2018, fil‐Konkatidral ta' San Ġwann, il‐Belt Valletta. Il‐Quddiesa hija organizzata mill‐Moviment ta' Kana u ser tixxandar 'live' fuq il‐Youtube Channel tal‐Knisja f'Malta. Il‐Ħadd 14 ta' Jannar , fid‐9:30 a.m., Monsinjur Arċisqof jiċċelebra Quddiesa fil‐Knisja Parrokkjali tal‐Qawra fil‐bidu tal‐Viżta Pastorali f'din il‐parroċċa. Il‐Ġimgħa 19 ta' Jannar , fis‐6:30 p.m., Monsinjur Arċisqof imexxi Servizz Ekumeniku Djoċesan fil‐Bażilika tat‐Twelid tal‐Verġni Marija, fl‐Isla. Is‐Sibt 20 ta' Jannar , fid‐9:00 a.m., Monsinjur Arċisqof jiċċelebra Quddiesa mal‐komunità tas‐sorijiet Little Sisters of the Poor, fl‐okkażjoni taż‐żjara tal‐Madre Ġenerali tagħhom, Madre Maria del Monte Auxiliadora. Il‐Ħadd 21 ta' Jannar , fis‐6:30 p.m., Monsinjur Arċisqof jiċċelebra Quddiesa li matulha jagħti l‐pussess lill‐Kan. Dun Joseph Mizzi bħala l‐Kappillan il‐ġdid tal‐Parroċċa ta' Santa Luċija. Is‐Sibt 27 ta' Jannar , fid‐9:00 a.m., Monsinjur Arċisqof jiċċelebra Pontifikal Solenni fil‐festa tan‐Nawfraġju ta' Missierna San Pawl, fil‐Knisja ta' San Pawl Nawfragu, il‐Belt Valletta. Il‐Ħadd 28 ta' Jannar , fid‐9.15 a.m., Monsinjur Arċisqof jagħti l‐pussess lill‐Kanonċi l‐ġodda tal‐Kapitlu Metropolitan u wara jiċċelebra l‐Pontifikal Solenni tal‐Konverżjoni ta' Missierna San Pawl, fil‐Katidral tal‐Imdina. Il‐Quddiesa ser tixxandar fuq il‐Youtube Channel tal‐Knisja f'Malta.
Ċelebrazzjonijiet liturġiċi mmexxija mill-Arċisqof Charles J. Scicluna matul Jannar 2018